Dansk Filosofisk Selskabs bestyrelsesmøde forår 2016

9/5, kl. 10-13, på SDU, lokale LOCKE (Ved indgang H/Svømmehallen, på 1. sal)

Dagsorden:

1) Ordstyrer og referent

2) Godkendelse af dagsordenen

3) Godkendelse af referat fra efterårets bestyrelsesmøde og generalforsamlingen - Jørgen

4) Konstitution: Kasserer, næstformand, formand, sekretær

5) Evaluering af årsmøde 2016 (KU) – Søren og Finn

6) Årsmøde 2017 (DPU)

7) Kommende årsmøder: 2018 RUC, 2019 SDU

8) Medlemskampagne, Betalingsservice etc. - Peter

9) Samarbejdet med DM og fordeling af opgaver - Asger

10) *Danish Yearbook of Philosophy* – Finn & Asger

11) TIDSKRIFT - Niklas

12) Øvrige meddelelser vedr. kasse, medlemsforhold, nyhedsbrev, kalender, *Filosofiske Meddelelser*, bogliste, sekretariat etc.

13) Eventuelt

\*

Mødet begyndte med forsinkelse pga. at der var indsat togbusser mellem Nyborg og Odense.

Til stede: Andreas Beck Holm, Asger Sørensen, Cynthia Grund, Jørgen Huggler, Kurt Dauer Keller, Louise Jensen, Niklas Oehlerich Zurita, Peter Storm-Henningsen – samt fra og med pkt. 7 (pkt 5 i opr. dagsorden): Finn Collin.

Afbud: Esther Oluffa Pedersen, Finn Jespersen, Jeanette Hougaard Sørensen (Gymn. og HF), Jon Rostgaard Boiesen, Lars Binderup, Søren Gosvig Olesen, Søren Riis.

1) Ordstyrer og referent. Peter Storm-Henningsen valgtes til dirigent og konstaterede mødets lovlighed. Jørgen Huggler til referent.

2) Godkendelse af dagsordenen. Dagsordenen godkendtes. Der byttedes om på punkterne, sådan at dagsordenens punkt 5 behandledes som pkt. 7.

3) Godkendelse af referat fra efterårets bestyrelsesmøde og generalforsamlingen. Referaterne godkendtes.

4) Konstitution: Kasserer, næstformand, formand, sekretær. Bestyrelsen konstituerede sig med Asger Sørensen som formand, Peter Storm-Henningsen som kasserer, Søren Riis som næstformand, Andreas Beck Holm som sekretær.

5) Årsmøde 2017 (DPU). Dato: 3.-4. marts 2017. Tema: Retfærdighed. Hovedtalere: Paul Standish (London), Rainer Forst (Frankfurt a. M.). Begge har givet tilsagn.

Lokal komité på DPU: Asger Sørensen, Anne-Marie Eggert-Olsen, Carsten Fogh Nielsen, Jørgen Huggler.

Det besluttedes på forslag fra Cynthia Grund at bede tovholdere påbegynde forberedelser allerede i begyndelsen af juni. Tilsvarende at revidere årshjul.

Peter Storm-Henningsen foreslog og vil undersøge muligheden for, at multimediestuderende skal dække årsmødet, og at der gives links til keynote-talere på Selskabets hjemmeside.

6) Kommende årsmøder: 2018 RUC, 2019 SDU. Asger Sørensen nævnte, at der muligvis vil være interesse fra CBS (ved Morten Sørensen Thaning) i at indtræde i turnus.

Cynthia Grund foreslog i øvrigt nye former for connect-møde (Adobe-connect) som led i bestyrelsens arbejde.

[Finn Collin ankommer]

7) Evaluering af årsmøde 2016 (KU). Årsmødet 2016 var ramt af sørgelig omstændigheder, der indbefattede fyringer, men årsmødet kunne gennemføres, da keynote-talere og andre organisatoriske betingelser var sikret i god tid, og fordi staben på KU gennemførte en flot slut-organisering. Der var stor tilfredshed med årsmødet. Der er muligvis stadig problemer med Set Lonnerts tilmeldingssystem hvad angår ip-adresser, længde af abstracts. Det vender vi tilbage til, hvis vi får penge i kassen.

8) Medlemskampagne, Betalingsservice etc. – Peter Storm-Henningsen orienterede om planlagt medlemskampagne, herunder krav til medlemskartoteket om medlemsnummer og data så som adresse etc. Medlemmer skal tilmeldes manuelt, for at de selv kan tilmelde sig betalingsservice. Der er problemer med Nets. Peter har lavet en foreløbig plan med et pilotprojekt, hvor bestyrelsesmedlemmer tester tilmelding til BS. Han vil igangsætte 15. maj. Peter har lavet drop-box. Louise Jensen har liste med 250 navne siden 2010. Asger Sørensen og Lars Binderup indtræder i task-force.

9) Samarbejdet med DM og fordeling af opgaver. Der er nu håb om, at der nu bliver ansat en studentermedhjælper, der kan hjælpe med at styre adresselister, samle lister i excel-art. Louise har lister fra årsmøderne i Aalborg og på SDU. Mathias Christensen redigerer *nyhedsbrev* og kalender.

Finn Jespersen og Louise Jensen redigerer *Filosofiske Anmeldelser*.

Der er brug for gamle programmer til hjemmeside. Andreas Beck Holm skriver til tidligere programansvarlige.

10) *Danish Yearbook of Philosophy*. Finn Collin & Asger Sørensen berettede om muligheden for at DYP fra og med nummer 50, 2017, vil kunne blive udgivet af E. J. Brill. Fire forlag var kontaktet af Asger, tre gav tilbud uden at kræve penge ud over abonnement, og Brill var det bedste og har givet et meget fint og detailleret tilbud, som vil være uden fordyrelse for medlemmer af Selskabet. Tilbuddet involverer en frisk start, sådan at serien fortsætter i nummerorden, men at to årstal kommer til at springes over. Bestyrelsen besluttede, at dette skulle være tilfældet, selv om nogle medlemmer, der i de år har betalt deres kontingent, derved ikke får de oversprungne årgange. I tilfælde af, at enkeltpersoner aktivt gør krav gældende, kan der udbetales en mindre kompensation, fx. i form af gamle numre, så langt sådanne kan fremskaffes, eller de 180 kr, som svarer til det beløb, som DFS skulle betale til Museum Tusculanum pr. hæfte. Vi vedtog, at ændringen skal bekendtgøres til Årsmødet 2017, samt på hjemmeside og i nyhedsbrev.

11) TIDSKRIFT. Niklas Oehlerich Zurita orienterede om *TidSkrift*s aktiviteter. AaU og CBS mangler redaktionsmedlemmer.

12) Øvrige meddelelser vedr. kasse, medlemsforhold, nyhedsbrev, kalender, *Filosofiske Meddelelser*, bogliste, sekretariat etc. Sekretariatet og dermed DFS’s juridiske hjemsted flytter med kassereren. Nyt nummer af *Filosofiske Anmeldelser* udkommer snart.

13) Eventuelt. Kurt Dauer Keller pointerede, at afbud via Doodle også tæller som afbud.